proxectonos/corpus_dominio_legal_administrativo_tmp huggingface dataset:
DECRETO 253/2012, do 5 de decembro, polo que se dispón a substitución dun membro do Consello Escolar de Galicia.
Consellería de Cultura, Educación e Ordenación Universitaria — II. Autoridades e persoal — 21/12/2012

De conformidade co disposto nos artigos 4, 5 e 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1, alínea d), do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á designación efectuada pola Confederación Galega de Asociacións de Pais de Alumnos de Centros Públicos (Confapa) para substituír un representante da súa organización no Consello Escolar de Galicia, por proposta do conselleiro de Cultura, Educación e Ordenación Universitaria, e logo da deliberación do Consello da Xunta de Galicia, na súa reunión do cinco de decembro de dous mil doce,
Artigo 1
O cesamento de Virgilio Gantes Gómez como membro do Consello Escolar de Galicia, en representación dos pais de alumnos do ensino público proposto, pola Confederación Galega de Asociacións de Pais de Alumnos de Centros Públicos-Confapa.
Artigo 2
O nomeamento de Helena Gómez Vecino de membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación dos pais de alumnos do ensino público, proposta pola Confederación Galega de Asociacións de Pais de Alumnos de Centros Públicos-Confapa.
Artigo 3
O mandato do novo membro será ata que se proceda á legal renovación por metades que establece o artigo 6 da Lei 3/1986, do 18 de decembro, de consellos escolares de Galicia.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, cinco de decembro de dous mil doce
RESOLUCIÓN do 21 de novembro de 2012, da Secretaría Xeral do Mar, pola que se ordena a publicación do acordo do Consello da Xunta de Galicia do 18 de outubro de 2012, polo que se aproba a Estratexia galega da acuicultura.
Consellería do Medio Rural e do Mar — III. Outras disposicións — 04/12/2012

A Estratexia galega da acuicultura (Esga) ten a súa orixe na necesidade de contar cunha ferramenta que permita por en contacto todos os ámbitos e facetas da actividade acuícola galega, sexan estos administrativos, normativos ou de ordenación. Neste sentido, faise necesario dispor dun documento estratéxico que recolla estes aspectos, coordine a relación entre eles, os dote de coherencia e planifique a súa evolución en termos organizativos, temporais e espaciais co fin básico de conseguir dinamizar a produción acuícola.
A Esga é un documento que define o marco de referencia que debe servir á Administración xestora da acuicultura como guía para ordenar e racionalizar as actuacións da actividade de acuicultura e servir de apoio na toma de decisión para dirección e xestión desta.
Con base no exposto, a Esga foi aprobada polo Consello da Xunta de Galicia na súa reunión do día 18 de outubro de 2012, polo que
Facer público o acordo do Consello da Xunta de Galicia adoptado na súa reunión do día 18 de outubro de 2012 que a seguir se transcribe:
«Aprobar a Estratexia galega da acuicultura co obxectivo do seu impulso e promoción para o desenvolvemento da acuicultura en Galicia». O texto aprobado atópase dispoñible no seguinte enlace: http://www.intecmar.org/esga/Documentacion.aspx
Santiago de Compostela, 21 de novembro de 2012
RESOLUCIÓN do 16 de novembro de 2012, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei 7/2012, do 28 de xuño, de montes de Galicia.
Consellería de Presidencia, Administracións Públicas e Xustiza — III. Outras disposicións — 05/12/2012

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 16 de novembro de 2012
A Comisión Bilateral de Cooperación Administración xeral do Estado-Comunidade Autónoma de Galicia adoptou o seguinte acordo:
1º. Iniciar negociacións para resolver as discrepancias manifestadas en relación co artigo 96.2 e a disposición derradeira primeira.vinte da Lei 7/2012, do 28 de xuño, de montes de Galicia.
2º. Designar un grupo de traballo para propoñerlle á Comisión Bilateral de Cooperación a solución que proceda.
3º. Comunicar este acordo ao Tribunal Constitucional por medio de calquera dos órganos mencionados no artigo 33.2 da Lei orgánica do Tribunal Constitucional, para os efectos que no propio precepto se recollen, así como inserir este acordo no
Boletín Oficial del Estado
e no
Diario Oficial de Galicia
.
Madrid, 1 de outubro de 2012
RESOLUCIÓN do 16 de novembro de 2012, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei 8/2012, do 29 de xuño, de vivenda de Galicia.
Consellería de Presidencia, Administracións Públicas e Xustiza — III. Outras disposicións — 05/12/2012

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 16 de novembro de 2012
A Comisión Bilateral de Cooperación Administración xeral do Estado-Comunidade Autónoma de Galicia adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 12.2, segundo parágrafo; 18.1.a) e c); 44; 58; 63.2; 78; 98.3; números 1, 2, 7 e 8 da disposición adicional sexta; disposición adicional sétima; disposición adicional novena, e disposicións transitorias sétima e oitava da Lei 8/2012, do 29 de xuño, de vivenda de Galicia.
2º. Designar un grupo de traballo para propoñerlle á Comisión Bilateral de Cooperación a solución que proceda.
3º. Comunicar este acordo ao Tribunal Constitucional por medio de calquera dos órganos mencionados no artigo 33.2 da Lei orgánica do Tribunal Constitucional, para os efectos que no propio precepto se recollen, así como inserir este acordo no Boletín Oficial del Estado e no Diario Oficial de Galicia.
Madrid, 1 de outubro de 2012
DECRETO 232/2012, do 22 de novembro, polo que se aproba o cambio de titularidade das estradas provinciais OU-1259 Silvares-Requeixo de Grou e OU-1258 travesía á Lama de Torno en prol do Concello de Lobios.
Consellería de Medio Ambiente, Territorio e Infraestruturas — III. Outras disposicións — 04/12/2012

Segundo o teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 54 que as estradas autonómicas ou provinciais ou os treitos determinados delas en que a circulación adquira características urbanas se entregarán aos respectivos concellos. O expediente promoverase por proposta do Concello ou da Administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
O Concello de Lobios e a Deputación Provincial de Ourense, no 27 de xaneiro de 2010, asinaron unha acta de recepción formal das estradas provinciais OU-1259 Silvares-Requeixo de Grou e OU-1258 travesía á Lama de Torno.
Polo exposto, consonte o previsto na Lei 4/1994, do 14 de setembro, de estradas de Galicia, tras o acordo entre as administracións afectadas, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día vinte e dous de novembro de dous mil doce,
Artigo 1
Apróbase o cambio de titularidade en prol do Concello de Lobios das seguintes estradas
– OU-1259 Silvares-Requeixo de Grou.
– OU-1258 travesía á Lama de Torno.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, as entidades locais, no marco das súas competencias e de acordo cos correspondentes plans de estradas, aprobarán a relación de estradas da súa titularidade. De acordo co exposto, o Concello de Lobios deberá incorporar ao seu plan de estradas a vía a que se refire este decreto.
Artigo 3
A entrega da vía formalizarase, no prazo dos dous meses seguintes á publicación deste decreto no
Diario Oficial de Galicia
, mediante a sinatura da correspondente acta de entrega.
Artigo 4
Correspóndenlle ao Concello de Lobios, a partir da formalización da entrega, todas as actividades de xestión, mantemento, conservación e explotación da vía; así como o exercicio das funcións de disciplina viaria e calquera outra que puider corresponderlle como nova Administración titular da estrada.
Disposición derradeira
O presente decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, vinte e dous de novembro de dous mil doce
RESOLUCIÓN do 3 de decembro de 2012 pola que se publica o plan de estudos de máster universitario en Acuicultura polas universidades de Santiago de Compostela, A Coruña e Vigo.
Universidade de Santiago de Compostela — III. Outras disposicións — 21/12/2012

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia (ACSUG), así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 11 de outubro de 2012 (publicado no BOE do 29 de novembro de 2012), por Resolución da Secretaría Xeral de Universidades do 9 de novembro de 2012.
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Acuicultura polas universidades de Santiago de Compostela, A Coruña e Vigo, que quedará estruturado segundo consta no anexo.
Santiago de Compostela, 3 de decembro de 2012
Rama de coñecemento: ciencias.
Universidades participantes: Universidade de Santiago de Compostela (coordinadora), Universidade da Coruña e Universidade de Vigo.
Especialidades: 1) Biotecnoloxía en Acuicultura. 2) Produción Acuícola.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
Rama de coñecemento: ciencias.
Universidades participantes: Universidade de Santiago de Compostela, (coordinadora), Universidade da Coruña e Universidade de Vigo.
Especialidades: 1) Biotecnoloxía en Acuicultura. 2) Produción Acuícola.
Cadro 1. Distribución de créditos ECTS segundo tipo de materia.
Cadro 2. Materias, créditos e especialidades.
RESOLUCIÓN do 14 de decembro de 2012, da directora da Axencia para a Modernización Tecnolóxica de Galicia, pola que se modifican as bases reguladoras das subvencións para a concesión de axudas, no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), para a extensión de redes de transporte de alta capacidade en poboacións con maior demanda desatendida de Galicia, en réxime de concorrencia competitiva, para o período 2010-2012 (procedemento administrativo PR880B).
Axencia para a Modernización Tecnolóxica de Galicia — III. Outras disposicións — 21/12/2012

Con data do 3 de xuño de 2010 publicouse no
Diario Oficial de Galicia
a Resolución do 28 de maio de 2010, da Secretaría Xeral de Modernización e Innovación Tecnolóxica, pola que se aproban as bases reguladoras para a concesión de axudas, no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), para a extensión de redes de transporte de alta capacidade en poboacións con maior demanda desatendida de Galicia, en réxime de concorrencia competitiva, e se procede á súa convocatoria para o período 2010 - 2012 (procedemento administrativo PR880B).
No 9 de marzo de 2012 produciuse a constitución efectiva da Axencia para a Modernización Tecnolóxica de Galicia, coa realización da sesión constitutiva do seu Consello Reitor, quedando suprimida a Secretaría Xeral de Modernización e Innovación Tecnolóxica, todo isto de conformidade co previsto na disposición adicional primeira do Decreto 252/2011, do 15 de decembro, polo que se crea a Axencia para a Modernización Tecnolóxica de Galicia e se aproban os seus estatutos.
De conformidade co disposto na disposición adicional primeira do Decreto 252/2011, do 15 de decembro, «a Amtega asume as competencias e medios materiais que na actualidade lle corresponden á Secretaría Xeral de Modernización e Innovación Tecnolóxica, que quedará suprimida no momento da constitución efectiva da Amtega».
En consecuencia, e no uso das facultades que me foron conferidas,
Artigo 1.
Modificación do artigo 4 das bases reguladoras
Modifícase a redacción das bases reguladoras aprobadas na Resolución do 28 de maio de 2010, no seu artigo 4, (
Ámbito temporal) de xeito que o primeiro parágrafo do dito artigo pasa a ter a seguinte redacción:
«O despregamento da rede poderá alongarse no tempo ata o 15 de decembro de 2012 e o prazo máximo para a posta en servizo é o 1 de xullo de 2013».
Santiago de Compostela, 14 de decembro de 2012
ORDE do 14 de decembro de 2012 pola que se fai pública a ampliación da dotación orzamentaria para a concesión das axudas establecidas na Orde do 31 de agosto de 2012 pola que se establecen as bases reguladoras do Programa de incentivos ás empresas de inserción laboral e ás súas entidades promotoras, cofinanciado polo Fondo Social Europeo, e se procede á súa convocatoria para o ano 2012.
Consellería de Traballo e Benestar — III. Outras disposicións — 21/12/2012

A Orde do 31 de agosto de 2012, da Consellería de Traballo e Benestar, pola que se establecen as bases reguladoras do Programa de incentivos ás empresas de inserción laboral e ás súas entidades promotoras, cofinanciado polo Fondo Social Europeo, e se procede á súa convocatoria para o ano 2012 (Diario Oficial de Galicia nº 171, do 7 de setembro), establece na súa disposición adicional terceira, na que se recollen os créditos que financian a orde, que poderá ampliarse a contía máxima destes créditos e que o incremento do crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito ou da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins, como consecuencia dos remanentes doutras convocatorias financiadas con cargo a créditos incluídos no mesmo programa e servizo, correspondentes ao Programa operativo do Fondo Social Europeo de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007, cómpre ampliar o importe dos créditos destinados ás axudas que poderán ser concedidas ao abeiro da orde que se cita nesta disposición, coa finalidade de facer chegar estas ao maior número de persoas beneficiarias posible.
Por todo o exposto e no uso das facultades que me foron conferidas,
Artigo 1
Amplíase o importe total das axudas que se van conceder ao abeiro da Orde do 31 de agosto de 2012, da Consellería de Traballo e Benestar, pola que se establecen as bases reguladoras do Programa de incentivos ás empresas de inserción laboral e ás súas entidades promotoras, cofinanciado polo Fondo Social Europeo, e se procede á súa convocatoria para o ano 2012 (Diario Oficial de Galicia nº 171, do 7 de setembro), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2012:
12.04.322C 472.6, código de proxecto 2010 00 796 polo importe de 56.405,35 euros.
12.04.322C 472.6, código de proxecto 2011 00 628 polo importe de 15.594,65 euros.
Artigo 2
Esta ampliación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de decembro de 2012
ORDE do 19 de decembro de 2012 pola que se amplía o crédito da Orde do 3 de abril de 2012 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da comunidade autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2012 (IN519B).
Consellería de Economía e Industria — III. Outras disposicións — 21/12/2012

A través da Orde do 3 de abril de 2012 (DOG nº 74, do 12 de abril), convocáronse para o ano 2012 as axudas encamiñadas á habilitación e mellora de infraestruturas dos parques empresariais da comunidade autónoma de Galicia, en réxime de concorrencia competitiva.
O artigo 2 da parte dispositiva da Orde do 3 de abril de 2012, relativo ao crédito orzamentario destinado ás axudas, establece que se destinará unha contía de 2.195.143,00 euros con cargo á aplicación orzamentaria 08.04.732A.760.0, e que se prevé a posibilidade de incrementar as ditas cantidades en función das solicitudes presentadas e de acordo coa dispoñibilidade de crédito, feito que non supón a apertura dun novo prazo de presentación de solicitudes.
Para a tramitación dos expedientes de axuda desta convocatoria, o crédito orzamentario inicial deberase incrementar para atender as necesidades de fondos para a súa tramitación, polo que procede a oportuna modificación orzamentaria incorporando crédito na aplicación 08.04.732-A 760.0 «Actuacións para infraestruturas en polígonos industriais» por un importe total de 217.371,73 €.
En consecuencia, en uso das atribucións que me foron conferidas,
Artigo único
Modificar o artigo 2 da parte dispositiva da Orde da Consellería de Economía e Industria do 3 de abril de 2012 no referente ao crédito orzamentario destinado, incrementando este en 217.371,73 euros, polo que pasa de 2.195.143,00 euros á cantidade final de 2.412.514,73 euros.
Santiago de Compostela, 19 de decembro de 2012
RESOLUCIÓN do 23 de novembro de 2012 pola que se procede á publicación das subvencións concedidas ao abeiro da Orde do 13 de abril de 2012 pola que se establecen as bases polas que se rexerá a concesión de subvencións a entidades de iniciativa social para o mantemento e a promoción de actividades e proxectos na área de servizos sociais comunitarios.
Consellería de Traballo e Benestar — III. Outras disposicións — 11/12/2012

De conformidade co disposto no artigo 15 da Lei 9/2007, do 13 de xuño, de subvencións de Galicia (DOG nº 121, do 25 de xuño), procédese á publicación das subvencións concedidas en virtude da Orde do 13 de abril de 2012 (DOG nº 83, do 2 de maio), pola que se establecen as bases polas que se rexerá a concesión de subvencións a entidades de iniciativa social para o mantemento e a promoción de actividades e proxectos na área de servizos sociais comunitarios.
Finalidade da axuda: as axudas teñen por obxecto o establecemento de subvencións ás entidades de iniciativa social que, de conformidade coa Lei 13/2008, do 3 de decembro, de servizos sociais de Galicia, desenvolven programas e prestan servizos na área da actuación dos servizos sociais comunitarios.
Norma reguladora: Orde do 13 de abril de 2012 pola que se establecen as bases polas que se rexerá a concesión de subvencións a entidades de iniciativa social para o mantemento e a promoción de actividades e proxectos na área de servizos sociais comunitarios.
Crédito orzamentario: 2.000.000 euros con cargo á aplicación orzamentaria 2012.12.08.312A.481.3.
Santiago de Compostela, 23 de novembro de 2012
RESOLUCIÓN do 20 de novembro de 2012, da Xefatura Territorial de Ourense, pola que se procede á publicación das subvencións concedidas ao abeiro da Resolución do 3 de xullo de 2012 pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres, cofinanciadas polo FSE, e se procede á súa convocatoria para o ano 2012 (Diario Oficial de Galicia número 129, do 6 de xullo).
Consellería de Presidencia, Administracións Públicas e Xustiza — III. Outras disposicións — 11/12/2012

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 23.2 da Resolución do 3 de xullo de 2012, pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres, cofinanciadas polo FSE, e se procede á súa convocatoria para o ano 2012, procédese á publicación das subvencións que se concederon por esta xefatura territorial con base na citada resolución.
Finalidade da axuda: fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades, a través das seguintes liñas:
Liña 1: consolidación do movemento asociativo, destinada a compensar os gastos correntes que orixine o mantemento e funcionamento das asociacións de mulleres e das súas federacións.
Liña 2: promoción de hábitos de vida saudables, destinada a compensar os gastos correntes e/ou de persoal producidos polo desenvolvemento de actividades destinadas a esta finalidade.
Liña 3: promoción de accións de prevención da violencia de xénero, así como de atención (protección, asistencia e/ou acompañamento) a mulleres que a sofren, destinada a compensar gastos correntes e/ou de persoal producidos polo desenvolvemento de programas dirixidos a calquera destas finalidades.
Norma reguladora: Resolución do 3 de xullo de 2012, pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres, cofinanciadas polo FSE, e se procede á súa convocatoria para o ano 2012.
Crédito orzamentario: 70.408,16 euros.
Partida orzamentaria: 04.40.313B.480.0.
Entidades beneficiarias da subvención e importe concedido a cada unha delas: ver o anexo.
Ourense, 20 de novembro de 2012
RESOLUCIÓN do 30 de novembro de 2012 pola que se procede ao arquivo das solicitudes de subvencións a proxectos de enerxías renovables que finalmente non obtiveron axuda.
Instituto Enerxético de Galicia — III. Outras disposicións — 12/12/2012

De acordo co artigo 11 da Resolución do 1 de decembro de 2011 pola que se estableceron as bases reguladoras e se anunciou a convocatoria anticipada de subvencións a proxectos de enerxías renovables, con financiamento procedente do Programa operativo Feder-Galicia 2007-2013 (DOG núm. 236, do 13 de decembro), aquelas solicitudes que reuniron os requisitos e a documentación exixibles polas bases foron obxecto de valoración técnica pola comisión prevista no artigo 12.
O procedemento administrativo de concesión fixado no artigo 1 das bases é o de concorrencia competitiva, polo que unha vez valoradas todas as solicitudes estableceuse unha orde de prelación segundo a puntuación outorgada a cada unha delas, de maior a menor, nas diversas tipoloxías descritas no anexo I (Normas por tecnoloxía aplicada).
Debido á limitación do crédito dispoñible foron subvencionados os proxectos cunha maior puntuación, permanecendo as restantes solicitudes á espera de poder acceder á axuda en función das circunstancias previstas no artigo 30 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, ou de posibles renuncias das persoas físicas ou xurídicas que si resultaron beneficiarias. Algunhas destas solicitudes obtiveron posteriormente a axuda.
Rematado o prazo de xustificación dos investimentos, sobre a base do disposto no artigo 42.1 da Lei 30/1992, do 26 de novembro, de réxime xurídico das administracións públicas e do procedemento administrativo común,
Proceder ao arquivo das solicitudes que sendo viables tecnicamente non puideron acceder á axuda por insuficiencia de crédito orzamentario.
A listaxe completa de expedientes arquivados, por tipoloxía de actuación, publicarase na páxina web do Instituto Enerxético de Galicia (www.inega.es) e no taboleiro de anuncios situado na planta baixa da sede desta entidade pública, na rúa Avelino Pousa Antelo nº 5-San Lázaro, en Santiago de Compostela.
Contra a presente resolución, que pon fin á vía administrativa, poderase interpoñer recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous (2) meses contado desde o día seguinte ao da súa publicación ou notificación, de acordo co previsto nos artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Potestativamente, e con carácter previo, pódese interpoñer recurso administrativo de reposición ante o mesmo órgano que ditou o acto, no prazo dun (1) mes contado do mesmo xeito, tal e como dispoñen os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo doutros recursos que se xulguen oportunos.
Santiago de Compostela, 30 de novembro de 2012
RESOLUCIÓN do 23 de novembro de 2012, da Dirección Xeral de Formación e Colocación, pola que se lle dá publicidade ás axudas concedidas ao abeiro da Orde do 30 de decembro de 2011 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego (Diario Oficial de Galicia número 7, do 11 de xaneiro de 2012).
Consellería de Traballo e Benestar — III. Outras disposicións — 07/12/2012

O artigo 8.7 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006; e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas ao abeiro da Orde do 30 de decembro de 2011 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego (
Diario Oficial de Galicia
número 7, do 11 de xaneiro de 2012), con cargo ás aplicacións orzamentarias 12.05.322B.460.0 e 12.05.322B.481.0, código de proxecto 2012 00666, correspondentes a fondos finalistas transferidos, e 12.05.322B.461.0 e 12.05.322B.481.3, código de proxecto 2010 00762, correspondentes a fondos procedentes do Fondo Social Europeo, a través do Programa operativo de Galicia 2007-2013 CCI2007ES051PO004 cun cofinanciamento do 80 % correspondente ao Fondo Social Europeo e do 20 % correspondente á Xunta de Galicia.
Santiago de Compostela, 23 de novembro de 2012
RESOLUCIÓN do 22 de novembro de 2012 pola que se dá publicidade ás axudas concedidas ao abeiro da Orde do 5 de xuño de 2012 pola que se establecen as bases reguladoras e a convocatoria pública para a concesión de subvencións para a posta en práctica en Galicia durante os anos 2012 e 2013 de programas integrados para o emprego (Diario Oficial de Galicia número 109, do 8 de xuño de 2012).
Consellería de Traballo e Benestar — III. Outras disposicións — 07/12/2012

O artigo 8.7 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 12.05.322B.460.2 e 12.05.322B.481.2, ao abeiro da Orde do 5 de xuño de 2012 pola que se establecen as bases reguladoras e a convocatoria pública para a concesión de subvencións para a posta en práctica en Galicia durante os anos 2012 e 2013 de programas integrados para o emprego (
Diario Oficial de Galicia
número 109, do 8 de xuño de 2012).
Santiago de Compostela, 22 de novembro de 2012
ORDE do 29 de novembro de 2012 pola que se modifica a autorización do centro privado Nuestra Señora Inmaculada, do concello de Santa Comba (A Coruña).
Consellería de Cultura, Educación e Ordenación Universitaria — III. Outras disposicións — 19/12/2012

O titular do centro privado Nuestra Señora Inmaculada, do concello de Santa Comba, solicita o cambio da titularidade do centro educativo.
Mediante escritura pública notarial, outorgada ante o notario Carlos Lapido Alonso, José Quintela Busto cede a titularidade do centro educativo a favor de CPR Plurilingüe Nuestra Señora Inmaculada, Sociedad Limitada.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Nuestra Señora Inmaculada, código 15015241, a favor de CPR Plurilingüe Nuestra Señora Inmaculada, Sociedad Limitada.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo de un mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de novembro de 2012
ORDE do 28 de novembro de 2012 pola que se modifica a autorización do centro privado de educación especial Aspanaes-Duques de Lugo, do concello de Santiago de Compostela (A Coruña).
Consellería de Cultura, Educación e Ordenación Universitaria — III. Outras disposicións — 19/12/2012

A representante da titularidade do centro privado de educación especial Aspanaes-Duques de Lugo, do concello de Santiago de Compostela (A Coruña), solicita a ampliación de 1 unidade (autistas).
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros y Recursos Humanos,
Primeiro. Autorizar a ampliación de 1 unidade de educación especial no centro privado que se sinala a continuación:
Segundo. Para a posta en funcionamento da unidade que se amplía, a Xefatura Territorial da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de novembro de 2012
ORDE do 12 de decembro de 2012 pola que se dispón que a secretaria xeral técnica da Consellería de Facenda se encargue do despacho dos asuntos da Dirección Xeral de Proxectos e Fondos Europeos.
Consellería de Facenda — II. Autoridades e persoal — 14/12/2012

O Decreto 235/2012, do 5 de decembro, fixa a estrutura orgánica da Vicepresidencia e das consellerías da Xunta de Galicia. No seu artigo 2 establece os órganos de dirección nos cales se estrutura a Consellería de Facenda, entre os que se inclúe a nova Dirección Xeral de Proxectos e Fondos Europeos. Por Resolución da conselleira de Facenda do 10 de decembro de 2012 a esta dirección xeral quedan temporalmente adscritos, mentres non se aprobe a nova estrutura orgánica da consellería, a Subdirección Xeral de Coordinación de Investimentos e Fondos Comunitarios, así como o persoal que dependía directamente da extinta Dirección Xeral e Planificación e Fondos.
Mentres non se proceda a nomeamento do titular da nova dirección xeral, cómpre adoptar as medidas inmediatas para asegurar o correcto funcionamento deste centro directivo e a resolución, se é o caso, dos asuntos que se lle encomenden.
Por todo iso, en virtude das atribucións que me confire a Lei 1/1983, do 22 de febreiro, reguladora da Xunta e da súa Presidencia,
Artigo único
O desenvolvemento das accións e o exercicio das competencias da Dirección Xeral de Proxectos e Fondos Europeos quédanlle encomendados temporalmente e ata que se produza o nomeamento do seu titular á secretaria xeral técnica e do Patrimonio da Consellería de Facenda.
Disposición derradeira
Esta orde terá efectos o mesmo día da súa publicación no
Diario Oficial de Galicia
.
Santiago de Compostela, 12 de decembro de 2012
DECRETO 249/2012, do 13 de decembro, polo que se nomea director xeral do Gabinete da Presidencia a Álvaro Pérez López.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 14/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día trece de decembro de dous mil doce,
Nomeo director xeral do Gabinete da Presidencia a Álvaro Pérez López.
Santiago de Compostela, trece de decembro de dous mil doce
DECRETO 250/2012, do 13 de decembro, polo que se nomea delegada territorial da Xunta de Galicia na Coruña a Belén María do Campo Piñeiro.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 14/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día trece de decembro de dous mil doce,
Nomeo delegada territorial da Xunta de Galicia na Coruña a Belén María do Campo Piñeiro.
Santiago de Compostela, trece de decembro de dous mil doce
DECRETO 251/2012, do 13 de decembro, polo que se nomea delegada territorial da Xunta de Galicia en Lugo a Raquel Arias Rodríguez.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 14/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día trece de decembro de dous mil doce,
Nomeo delegada territorial da Xunta de Galicia en Lugo a Raquel Arias Rodríguez.
Santiago de Compostela, trece de decembro de dous mil doce
RESOLUCIÓN do 7 de decembro de 2012 pola que se dá publicidade aos cambios producidos na Orde do 11 de outubro de 2012 pola que se establecen os domingos e festivos en que se autoriza a apertura de establecementos comerciais durante o ano 2013, de acordo co disposto no artigo 6.2 da Lei 13/2006, do 27 de decembro, de horarios comerciais de Galicia.
Consellería de Economía e Industria — III. Outras disposicións — 14/12/2012

De acordo co disposto no artigo 6.2 da Lei 13/2006, do 27 de decembro, de horarios comerciais de Galicia, dáse publicidade aos cambios producidos na Orde do 11 de outubro de 2012 como consecuencia das resolucións do 7 de decembro de 2012 polas que se modifican os domingos e días festivos hábiles comercialmente para os concellos de Narón e Ferrol, logo da correspondente solicitude dos concellos.
Os domingos e festivos nos cales os establecementos comerciais poderán permanecer abertos ao público no concello de Narón durante o ano 2013 son:
7 de xaneiro.
13 de xaneiro.
28 de marzo.
23 de xuño.
7 de xullo.
12 de outubro.
8 de decembro.
15 de decembro.
22 de decembro.
29 de decembro.
Os domingos e festivos nos cales os establecementos comerciais poderán permanecer abertos ao público no concello de Ferrol durante o ano 2013 son:
7 de xaneiro.
13 de xaneiro.
28 de marzo.
7 de xullo.
12 de outubro.
1 de decembro.
8 de decembro.
15 de decembro.
22 de decembro.
29 de decembro.
Para os restantes concellos comprendidos no ámbito de aplicación da devandita Lei 13/2006, do 27 de decembro, de horarios comerciais de Galicia, rexerá o disposto na Orde do 11 de outubro de 2012 (DOG do 22 de outubro).
Santiago de Compostela, 7 de decembro de 2012
DECRETO 252/2012, do 13 de decembro, polo que se nomea delegado territorial da Xunta de Galicia en Pontevedra a José Manuel Cores Tourís.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 14/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día trece de decembro de dous mil doce,
Nomeo delegado territorial da Xunta de Galicia en Pontevedra a José Manuel Cores Tourís.
Santiago de Compostela, trece de decembro de dous mil doce
ORDE do 28 de novembro de 2012 pola que se procede á ampliación dos importes para o financiamento das axudas para a adquisición de libros de texto, materiais curriculares e material didáctico e complementario destinadas ao alumnado matriculado en educación primaria, educación secundaria obrigatoria ou educación especial en centros sostidos con fondos públicos, no curso escolar 2012/13.
Consellería de Cultura, Educación e Ordenación Universitaria — III. Outras disposicións — 07/12/2012

Por Orde do 30 de maio de 2012 (DOG do 1 de xuño), a Consellería de Cultura, Educación e Ordenación Universitaria convocou axudas para a adquisición de libros de texto, materiais curriculares e material didáctico e complementario destinadas ao alumnado matriculado en educación primaria, educación secundaria obrigatoria ou educación especial en centros sostidos con fondos públicos, no curso escolar 2012/13.
O artigo 17 desta orde establece que estas axudas serán financiadas con cargo á aplicación orzamentaria 15.06.423A.780.0, por importe total de 17.028.302,00 euros para o ano 2012, e na contía de 600.000,00 euros para o ano 2013, e que se poderán ampliar, se for o caso, os ditos importes.
Tendo en conta que estas axudas no están sometidas ao réxime de concorrencia competitiva, e que o importe asignado non é suficiente para atender os compromisos adquiridos ao abeiro da convocatoria, a Consellería de Cultura, Educación e Ordenación Universitaria
Artigo único. Incrementar o importe para financiar as axudas para a adquisición de libros de texto, materiais curriculares e material didáctico e complementario destinadas ao alumnado matriculado en educación primaria, educación secundaria obrigatoria ou educación especial en centros sostidos con fondos públicos, no curso escolar 2012/13, nun millón setecentos sesenta e cinco mil catrocentos trinta e tres euros (1.765.433,00 euros), de acordo co establecido no artigo 17 da Orde do 30 de maio de 2012 (DOG do 1 de xuño).
Santiago de Compostela, 28 de novembro de 2012
RESOLUCIÓN do 15 de novembro de 2012, da Xefatura Territorial da Coruña, pola que se publican as subvencións concedidas ao abeiro da Resolución do 3 de xullo de 2012, da Secretaría Xeral de Igualdade, pola que se establecen as bases que rexerán o procedemento de concesión de axudas económicas destinadas a fomentar o asociacionismo e a participación das mulleres, cofinanciadas polo FSE, e se procede á súa convocatoria (Diario Oficial de Galicia número 129, do 6 de xullo).
Consellería de Presidencia, Administracións Públicas e Xustiza — III. Outras disposicións — 07/12/2012

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 23 da Resolución do 3 de xullo de 2012 pola que se establecen as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria, publícanse as subvencións concedidas ao abeiro da citada resolución.
Finalidade da axuda: estas axudas teñen como finalidade fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades, a través das seguintes liñas:
Liña 1: consolidación do movemento asociativo, destinada a compensar gastos correntes que orixine o mantemento e funcionamento das asociacións de mulleres e as súas federacións.
Liña 2: promoción de hábitos de vida saudables, destinada a compensar gastos correntes e/ou de persoal producidos polo desenvolvemento de actividades destinadas a esta finalidade.
Liña 3: promoción e accións de prevención da violencia de xénero así como de atención (protección, asistencia e/ou acompañamento) a mulleres que a sofren, destinadas a compensar gastos correntes e/ou de persoal producidos polo desenvolvemento de programas dirixidos a calquera destas finalidades.
Norma reguladora: Resolución do 3 de xullo de 2012 pola que se establecen as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria.
Crédito orzamentario: 29.591,84 euros.
Partida orzamentaria: 04.40.313B.480.0.
Entidades beneficiarias da subvención e importe concedido a cada unha delas: ver anexo.
A Coruña, 15 de novembro de 2012
Subvencións concedidas:
Crédito asignado: 17.795,61 €.
Liña 1. Consolidación do movemento asociativo
Liña 2. Promoción de hábitos de vida saudables
DECRETO 246/2012, do 5 de decembro, polo que se nomea directora xeral de Familia e Inclusión a María Amparo González Méndez.
Consellería de Traballo e Benestar — II. Autoridades e persoal — 07/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Traballo e Benestar, e logo de deliberación do Consello da Xunta de Galicia, na súa reunión do día cinco de decembro de dous mil doce,
Nomeo directora xeral de Familia e Inclusión a María Amparo González Méndez.
Santiago de Compostela, cinco de decembro de dous mil doce
DECRETO 245/2012, do 5 de decembro, polo que se nomea directora xeral de Emprego e Formación a Ana María Díaz López.
Consellería de Traballo e Benestar — II. Autoridades e persoal — 07/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Traballo e Benestar, e logo de deliberación do Consello da Xunta de Galicia, na súa reunión do día cinco de decembro de dous mil doce,
Nomeo directora xeral de Emprego e Formación a Ana María Díaz López.
Santiago de Compostela, cinco de decembro de dous mil doce
DECRETO 244/2012, do 5 de decembro, polo que se nomea director xeral de Traballo e Economía Social a Odilo Martiñá Rodríguez.
Consellería de Traballo e Benestar — II. Autoridades e persoal — 07/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Traballo e Benestar, e logo de deliberación do Consello da Xunta de Galicia, na súa reunión do día cinco de decembro de dous mil doce,
Nomeo director xeral de Traballo e Economía Social a Odilo Martiñá Rodríguez.
Santiago de Compostela, cinco de decembro de dous mil doce
DECRETO 242/2012, do 5 de decembro, polo que se dispón que cese Ana María Díaz López como directora xeral de Formación e Colocación.
Consellería de Traballo e Benestar — II. Autoridades e persoal — 07/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Traballo e Benestar, e logo de deliberación do Consello da Xunta de Galicia, na súa reunión do día cinco de decembro de dous mil doce,
Que cese Ana María Díaz López, como consecuencia da modificación da estrutura orgánica, como directora xeral de Formación e Colocación, agradecéndolle os servizos prestados.
Santiago de Compostela, cinco de decembro de dous mil doce